Pranešimas žiniasklaidai

2022 m. kovo 4 d.

**„Maxima“ šalies bendruomenes kviečia teikti paraiškas: 30 gimtadienio proga prizinį fondą padidina 30 procentų**

Lietuviškas prekybos tinklas „Maxima“ šiemet tęsia savo iniciatyvą „Mes – bendruomenė“. Kovo 3-ąją startavo aštuntus metus vykstantis projektas, skirtas įvairių bendruomenių iniciatyvų įgyvendinimui. Bendrą fondą sudaranti 130 tūkst. eurų suma – didžiausia per visą iniciatyvos istoriją. Projekto metu visos šalies bendruomenės kviečiamos teikti paraiškas ir savo projektų finansavimui laimėti iki 10 tūkst. eurų. Paraiškos bus priimamos iki balandžio 3 d.

„Stiprios bendruomenės yra tvirtos valstybės pagrindas, prie kurio kūrimo jau ne vienerius metus siekiame prisidėti. Kiekviena bendruomenė geriausiai žino, ko jai reikia, todėl norime padėti įgyvendinti būtent tuos projektus, kurie yra reikalingiausi. Idėjų bendruomenėms tikrai netrūksta, nes gaunamų paraiškų skaičius kasmet auga. Todėl ir mes, norėdami prisidėti prie svarbių projektų, prekybos tinklo 30-ojo gimtadienio proga, iniciatyvos „Mes – bendruomenė“ fondą padidinome net 30 procentų”, – sako „Maximos“ generalinė direktorė Jolanta Bivainytė.

„Mes – bendruomenė“ – tai iniciatyvų konkursas, skirtas prisidėti prie visos Lietuvos bendruomenių, kuriant alternatyvias edukacijos, laisvalaikio ir pramogų erdves, didinant neformalaus mokymosi ir užimtumo galimybes bei vystant edukacijos, kultūros, sporto infrastruktūrą.

Teikti savo paraiškas „Mes – bendruomenė“ projektui bendruomenės kviečiamos nuo kovo 3-osios. Programoje gali dalyvauti bendruomenes vienijančios nevyriausybinės ir ne pelno siekiančios organizacijos. Savivaldybės administracija gali teikti tik vieną paraišką su viena organizacija.

Paraiškų teikimo terminas – mėnuo. Tuomet iš visų paraiškų bus atrinktas sutrumpintas dalyvių sąrašas. Vėliau, po kompetentingos ekspertų komisijos įvertinimų ir balsavimo internete, paaiškės, kurioms idėjoms bus skirtas finansavimas.

Šiemet „Maxima“ iš viso bendruomenių idėjų įgyvendinimui skirs rekordinę pinigų sumą – 130 tūkst. eurų. Kiekviena bendruomenė projekto finansavimui galės gauti iki 10 tūkst. eurų. „Mes – bendruomenė“ programos lėšomis gali būti finansuojama iki 70 proc. visos projekto vertės.

„Labai laukiame šalies bendruomenių paraiškų ir tikime, kad įgyvendinus šias idėjas naudą pajusime visi. Tą jau spėjo įrodyti ankstesnių metų projekto „Mes – bendruomenė“ dalyviai, pademonstravę savo ambicingumą bei kūrybiškumą, įgyvendinami projektus visoje Lietuvoje “, – priduria J. Bivainytė.

Dalyvavimo taisykles ir registracijos formą rasite čia: [Mes – bendruomenė (maxima.lt)](https://www.maxima.lt/mes-bendruomene). Paraiškas galima teikti iki balandžio 3 d.

***Apie prekybos tinklą „Maxima“***

*Tradicinės lietuviško prekybos tinklo „Maxima“ stiprybės – mažos kainos ir platus, ypač lietuviškų prekių, pasirinkimas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu Lietuvoje veikia daugiau nei pustrečio šimto „Maximos“ parduotuvių, kuriose dirba apie 13 tūkst. darbuotojų ir kasdien apsilanko daugiau nei 400 tūkst. klientų.*

**Daugiau informacijos**

Ernesta Dapkienė

„Maximos“ Komunikacijos ir įvaizdžio departamento direktorė

Mob. +370 611 43548

El. paštas ernesta.dapkiene@maxima.lt